Άγγελος Δ. Γέροντας

Ο **Άγγελος Δ. Γέροντας** (Αθήνα, 1962) είναι Έλληνας συγγραφέας και ιατρός-νευρολόγος. Έχει δημοσιεύσει μυθιστορήματα, διηγήματα και μελέτες, ενώ διατηρεί ενεργό ρόλο στην ιατρική κοινότητα, με ειδίκευση στην επιληψία και τη νοητική υστέρηση.

## Βιογραφία
Γεννήθηκε στην Αθήνα το 1962. Κατάγεται από οικογένεια με πνευματική και ιστορική παράδοση αφού είναι γιος του λογοτέχνη και μεταφραστή Δημήτρη Γέροντα και της Ράνιας Γέροντα, επίσης λογοτέχνιδας, και δισέγγονος του Άγγελου Γέροντα, αγωνιστή της Επανάστασης του 1821 και δύο φορές δημάρχου Αθηναίων (1837, 1840).

## Εργογραφία

### Μυθιστορήματα

* Η εσωτερική εφημερία του Άγγελου Σπερχή, Γαβριηλίδης, 2010
* Η παραβολή του Αντισθένη, ΒΗΤΑ Ιατρικές Εκδόσεις, 2010
* Εννέα. Τρυφερή Αθήνα, Γαβριηλίδης, 2013
* Ηλίου φαεινότερον (Folie à deux?), Γαβριηλίδης, 1998
* Η επίσκεψη της ασταθούς κυρίας, Γαβριηλίδης, 2005
* Μήπως θυμάσαι τη Μιμί-λα-Ροζ;, Γαβριηλίδης, 2001
* Φλούδες μοναχικότητας, Γαβριηλίδης, 2015
* Πίσω σ’ εμένα, ΒΗΤΑ Ιατρικές Εκδόσεις, 2018
* Η μετάβαση και το βλέμμα, ΒΗΤΑ Ιατρικές Εκδόσεις, 2021

### Διηγήματα

* Ρακένδυτη νύχτα, έκδοση περιοδικού Ομπρέλα, Αθήνα, 1989, δεύτερη έκδοση, Αθήνα, 2010, ΒΗΤΑ Ιατρικές Εκδόσεις. Αυτή η συλλογή διηγημάτων εκδόθηκε στο Λονδίνο από τη Minerva Press το 1997, μεταφρασμένη στα Αγγλικά Night in tatters από τον πατέρα του, συγγραφέα και μεταφραστή Δημήτρη Γέροντα.
* Οι μαρκήσιοι των ταξιδιών, Αστάρτη / ΒΗΤΑ, 1993 / 2013
* Χωρίς κασκόλ. Διηγήματα της μπάλας, Ζαχαρόπουλος, 2011
* Δεν έχω πού να πάω. Πτώση στο Μιλάνο, ΒΗΤΑ, 2020
* Λευκή ανθολογία. Ιατρικά διηγήματα, ΒΗΤΑ, 2008
* Η κούτα. Οι μονήρεις επιβάτες του χρόνου. Ημερολόγια 21ου (τέταρτο μέρος), Εκδόσεις ΒΗΤΑ, Αθήνα, 2025

### Συλλογικά έργα

* Εσωτερικές διαδρομές. Η πνευματική μεσιτεία του Αγίου Όρους, ΒΗΤΑ, 2021
* Λογοτεχνικά στέκια, καφενεία και γειτονιές της Αθήνας (επιμέλεια), Ενάλιος, 2020

### Μελέτες

* Η εικόνα του ατόμου με νοητική καθυστέρηση στη λογοτεχνία, Ίδρυμα Θεοτόκος, 2020
* Η Ιατρική της Τέχνης, ΒΗΤΑ Ιατρικές Εκδόσεις, 2003

### Μεταφράσεις

* Poetry on papyrus, BETA Medical Publications, 2016

Διηγήματά του έχουν μεταφραστεί και δημοσιευτεί σε έντυπα στη Γαλλία και τη Σλοβενία.

## Λοιπές δραστηριότητες
Έχει επιμεληθεί το θεατρικό έργο Οι Δημογέροντες των Αθηνών Όμηροι του Αχιλλέα Αγγέλου Γέροντα (1888, έκδοση: Σύλλογος των Αθηναίων, 2015).

Έγραψε τα κείμενα του μουσικού άλμπουμ Blue Passion του Γιώργου Σπανού (George Spanos Trio), το οποίο διακρίθηκε ως καλύτερο τζαζ άλμπουμ του 2015 από το Jazzonline.

Είναι μέλος της Ιστορικής και Εθνολογικής Εταιρείας της Ελλάδος, του Συλλόγου των Αθηναίων και της Εθνικής Εταιρείας Ελλήνων Λογοτεχνών, στην οποία διατελεί κοσμήτορας.

## Κριτική
Για το έργο του Η μετάβαση και το βλέμμα έχουν γραφτεί θετικές κριτικές σε λογοτεχνικά περιοδικά όπως το Diastixo και η Περί ου.

Το αφήγημα Πίσω σ’ εμένα… σχολιάστηκε εκτενώς στο περιοδικό Fractal για τη στοχαστική και υπαρξιακή του διάσταση.

Το έργο Εννέα τρυφερή Αθήνα παρουσιάστηκε με αναλυτική προσέγγιση στο περιοδικό Μανδραγόρας, τονίζοντας την ιδιαίτερη αισθητική του γραφή και την εσωτερικότητα των χαρακτήρων του.   

Στις 4 Δεκεμβρίου 2025 ο συγγραφέας Νίκος Σαραντάκος κατηγόρησε τον Άγγελο Γέροντα για λογοκλοπή καθώς ο τελευταίος φαίνεται να χρησιμοποίησε κείμενό του παρουσιάζοντάς το ως δικό του κατά τη διάρκεια εισήγησής του στο Σύλλογο Αθηναίων το 2024.

Το συλλογικό έργο *Εσωτερικές διαδρομές. Η πνευματική μεσιτεία του Αγίου Όρους* έχει παρουσιαστεί και σχολιαστεί στο λογοτεχνικό περιοδικό *Diastixo*.

Σε συνέντευξή του στο BookPress, ο Άγγελος Δ. Γέροντας αναφέρεται στη θεματική της διαχρονικής μοναχικότητας του ανθρώπου που διατρέχει το έργο του.

## Παραπομπές


Κατηγορία:Έλληνες συγγραφείς
Κατηγορία:Έλληνες νευρολόγοι